Rurutu

Rurutu (, tub. Rūrutu) – sala Ramiajame vandenyne, Prancūzijos Polinezijos pietinėje dalyje, Tubuajo salyne. Plotas – 32,75 km².

Sala yra tarp Tubuajo rytuose ir Rimataros vakaruose, 572 km į pietus nuo Taičio. Rurutu yra vulkaninės kilmės, jos ilgis 10,8 km, plotis iki 5,3 km. Aukštis iki 385 m (Manurevos k.). Salą juosia koralinis rifas, lagūnos nėra, o krantai labai statūs, su išgriaužtomis olomis.

2017 m. Rurutu gyveno 2574 žmonės.Recensement de 2017 – Répartition de la population de la Polynésie française par îles, Institut de la statistique de la Polynésie française (ISPF) Sala sudaro komuną. Verčiamasi žvejyba, žemdirbyste, pandanų krepšių pynimu, vystomas turizmas. Pagrindinė gyvenvietė – Moerai (1001 gyv.). Įrengtas aerodromas.

Rurutu gyvenama daugiau nei 2000 metų. 1769 m. salą pasiekė britų kapitonas Džeimsas Kukas. 1821 m. čia įsikūrė misionieriai. Šioje saloje rasta žymi medinė dievo Aa skulptūrėlė (XVIII a. pab.).

1990 m. Rurutu saloje lankėsi Prancūzijos prezidentas Fransua Miteranas.

 Šaltiniai 

Kategorija:Tubuajo salų komunos
Kategorija:Tubuajo salos